open-index/open-wikipedia-markdown huggingface dataset:
Malasa

**Malasa** é un grupo de empresas galegas adicadas ao sector do moble e a decoración fundada no Temple (Culleredo) e con sede en Sigrás, Culleredo.

## Historia
Malasa foi fundada no Temple en 1992 como unha empresa de deseño, fabricación e instalación de mobiliario e decoración. A empresa ten fábrica no Polígono industrial do Acevedo en Cerceda.

Malasa deseña e constrúe mobiliario para locais comerciais. Traballan para marcas como: Desigual, Tous, Skhuaban, Bershka, Zara ou Zara Home.

En 2018 GPF Capital entrou como accionista da empresa mercando un terzo das accións. En 2018 comprou o Grupo Noa, tamén adicado ao sector do moble e para Inditex. Malasa acadou un volume de negocio de 130 millóns de euros.

Teñen certificacións ISO 9001, ISO 14001 e FSC.

## Empresas do grupo Malasa
*Comercial Malasa
*Fresno Noroeste
*Fresno Metal
*Fresno Cristal
*Ebanistería Barreiro
*Armarios Galicia
*Montajes Cerceda
*Noa Madera Creativa.

## Notas
Efecto placebo

O **efecto placebo** é a resposta neurofisiolóxica que se produce nun organismo ante a administración dunha substancia sen efecto farmacolóxico.

## Notas
Fernando Codá Marques

**Fernando Codá dos Santos Cavalcanti Marques**, nado en São Carlos o 8 de outubro de 1979. é un matemático brasileiro. En 2016, recibiu o prestixioso Premio Veblen.

## Traxectoria 
Traballa principalmente en xeometría, topoloxía, ecuacións diferenciais parciais e teoría de Morse. É profesor na Universidade de Princeton. En 2012, xunto con André Neves, demostrou a conxectura de Willmore.

## Notas
Remigio Cabello

**Remigio Cabello Toral**, nado en Valladolid en 1869 e finado en Madrid o 16 de maio de 1936, foi un tipógrafo e político socialista español.

## Traxectoria 
Nado en Valladolid en 1869, foi un dos fundadores no ano 1894 da Agrupación Socialista de Valladolid. En 1911 obtivo unha concellaría no concello de Valladolid. En 1931, converteuse en presidente do Partido Socialista, trala dimisión de Julián Besteiro. Foi sucedido na presidencia por Francisco Largo Caballero, converténdose entón en vicepresidente. Foi elixido deputado das Cortes republicanas nas eleccións de 1931 por Valladolid con 30&nbsp;718 votos. Faleceu en Madrid o 16 de maio de 1936.

## Notas 
## Véxase tamén 
### Bibliografía 
* 
* 
* 
*
Daniel Anguiano

**Daniel Anguiano Mangado**, nado en Haro o 11 de decembro de 1882 e finado en México DF o 12 de agosto de 1963, foi un político e sindicalista socialista e comunista español.

## Traxectoria 
Nado en Haro o 11 de decembro de 1882, Anguiano, que militara previamente no Partido Republicano Federal, ingresou no Partido Socialista Obreiro Español en 1905.
[esquerda|miniatura|[Julián Besteiro, Anguiano, Andrés Saborit e Francisco Largo Caballero no penal de Cartaxena, por Campúa (1918).]]
Ferroviario, ingresou axiña na Unión Xeral de Traballadores, sendo activo participante na folga xeral de 1917 que finalizou cunha dura represión por parte das forzas de seguridade. Detido xunto a Largo Caballero, Andrés Saborit e Julián Besteiro, foi condenado a cadea perpetua e recluído no penal de Cartaxena. Nese tempo era tamén Vicesecretario do PSOE. Tras ser elixido deputado en 1918, foi excarcerado.

Gerald H. Meaker sinala que, aínda que era «admirado polo seu carácter», Anguiano dispuña de escasas calidades como orador.

Durante a súa viaxe á conferencia da Segunda Internacional que se celebraría en Rotterdam en 1920, foi sorprendido pola policía holandesa en posesión dunha carta na que se solicitaba financiamento ó Comintern para difundir propaganda tercerista en España, e detido en consecuencia. Participou, xunto a Fernando de los Ríos, na comisión enviada polo Partido Socialista Obreiro Español a Rusia no mesmo ano 1920 para avaliar a incorporación ou non á Internacional comunista. No seu informe posterior —en contraposición a De los Ríos— ofreceu un informe en xeral positivo, salvo algunha reserva, do visto na Rusia soviética.

O Congreso do PSOE de 1921 rexeitou as teses de Anguiano, o que supuxo a creación do Partido Comunista Obreiro Español, ó que se incorporou, o cal confluiría pouco despois no Partido Comunista de España.

Despois da guerra civil exiliouse en Francia para, despois dun longo periplo por Europa e América, rematar os seus días en México.

Faleceu en México DF o 12 de agosto de 1963.

## Notas 
## Véxase tamén 
### Bibliografía 
* 
* 
* 
*
STS-124

**STS-124** foi unha misión do transbordador espacial Discovery lanzada o 31 de maio de 2008 desde a rampla 39A do Centro de Lanzamento de Cabo Cañaveral.

O Discovery acoplouse ao porto PMA-2 da estación ás 18:03 GMT do 2 de xuño, levando a bordo a segunda sección do módulo laboratorio xaponés Kibo, para cuxa instalación se necesitaron tres paseos espaciais. Durante a misión tamén se reparaou o lavabo químico.

O transbordador volveu a terra en Cabo Cañaveral o 14 de xuño de 2008.

## Notas 
## Véxase tamén 
### Outros artigos
*Transbordador espacial
*Transbordador espacial Discovery
Quérote, Nova Iorque

***Quérote, Nova Iorque*** (en , literalmente, *Malas rúas*) é un filme do director estadounidense Martin Scorsese, estreado no ano 1973, escrito por Scorsese e Mardik Martin e protagonizado por Robert De Niro, Harvey Keitel e David Proval.

En 1997, o filme foi considerado «cultural, histórico e esteticamente significativo» pola Biblioteca do Congreso dos Estados Unidos e seleccionado para a súa conservación no National Film Registry.

Foi emitido na TVG o 15 de agosto de 1987. Tamén se emitiu como ***Malas rúas***.

## Sinopse 
Charlie, un mafioso italoamericano das rúas de Nova York, intenta axudar o seu parvo e irresponsable amigo, Johnny Boy, para que pague as súas débedes pendentes aos múltiples acredores aos que debe.

No bar de Tony DeVienazo, Charlie e John discuten o feito de que este último aínda non pagase ao prestamista usureiro Michael Longo. Michael chega ao lugar, atopándose con Charlie, John e Tony. Prestamista e debedor, chegan ao consenso de saldar a conta a semana seguinte.

## Personaxes 
* Robert De Niro - Johnny Boy
* Harvey Keitel - Charlie
* David Proval - Tony DeVienazo
* Amy Robinson - Teresa Ronchelli
* Richard Romanus - Michael Longo
* Martin Scorsese - Shorty
* Cesare Danova - Giovanni Cappa
* Victor Argo - Mario
* George Memmoli - Joey Scala

## Notas 
## Véxase tamén
STS-125

**STS-125** foi unha misión do transbordador espacial Atlantis lanzada o 11 de maio de 2009 desde a rampla 39A do Centro de Lanzamento de Cabo Cañaveral.

Planeada inicialmente para abril de 2004, a misión foi aprazada varios anos. Durante cinco paseos espaciais os astronautas substituíron dous instrumentos científicos, repararon outros dous e substituíron xiroscopios, sensores estelares, un ordenador, baterías e proteccións térmicas.

O Atlantis aterrou na Base Edwards da Forza Aérea, California, o 24 de maio de 2009.

## Notas 
## Véxase tamén 
### Outros artigos
*Transbordador espacial
*Transbordador espacial Atlantis
*Telescopio espacial Hubble
STS-123

**STS-123** foi unha misión do transbordador espacial Endeavour lanzada o 11 de marzo de 2008 desde a rampla 39A do Centro de Lanzamento de Cabo Cañaveral.

O Endeavour acoplouse ao porto PMA-2 da estación ás 3:49 GMT do 13 de marzo levando a bordo o módulo laboratorio xaponés Kibo e o brazo robótico canadense Dextre, que quedaron instalados tras cinco paseos espaciais.

O transbordador volveu a terra en Cabo Cañaveral o 27 de marzo de 2008.

## Notas 
## Véxase tamén 
### Outros artigos
*Transbordador espacial
*Transbordador espacial Endeavour
STS-126

**STS-126** foi unha misión do transbordador espacial Endeavour lanzada o 15 de novembro de 2008 desde a rampla 39A do Centro de Lanzamento de Cabo Cañaveral.

O Endeavour acoplouse ao módulo Harmony da estación ás 22:01 GMT do 16 de novembro levando a bordo o Módulo Loxístico Multipropósito (MPLM polas súas siglas en inglés) Leonardo cargado con subministracións, materiais e equipos para que a estación puidera soportar tripulacións permanentes de seis membros en lugar dos tres de ata o momento. A tripulación instalou un baño adicional e un procesador de urina para producir auga potable. Tamén fixeron catro paseos espaciais para reparar a xunta dun dos paneis solares.

O transbordador volveu a terra na Base Edwards da Forza Aérea, en California, o 30 de novembro de 2008.

## Notas 
## Véxase tamén 
### Outros artigos
*Transbordador espacial
*Transbordador espacial Endeavour
Abadengo

**Abadengo** é un tipo de señorío que na idade media e no Antigo Réxime tiñan certos territorios dependentes dun abade ou da súa xurisdición. Este tipo de señorío ten orixe na concesión por parte dun monarca ou un nobre cara a un convento ou mosteiro.

Como topónimo leonés pode referirse a:

***El Abadengo**, área da comarca de Vitigudino, na provincia de Salamanca;
***Abadengo de Torío**, lugar do concello de Garrafe de Torío, na provincia de León;
***Abadengo de Torío**, antiga xurisdición, arredor de dito lugar.

## Notas
## Véxase tamén
### Outros artigos
* Reguengo
Vila Reguenga

O topónimo **Vila Reguenga** pode referirse a:

;En Galiza
***Vila Reguenga**, lugar da parroquia de Eirexalba, no concello do Incio;
***Vila Reguenga**, lugar da parroquia de San Martiño de Castro, no concello de Paradela.

## Véxase tamén
### Outros artigos
Vallirana

**Vallirana** é un municipio da provincia de Barcelona, en Cataluña, pertencente á comarca do Baix Llobregat. Está situado a 28&nbsp;km do centro de Barcelona, entre a serra de Ordal e o macizo do Garraf.

O crecemento da localidade durante os últimos anos fixo que se convertese nunha zona eminentemente residencial. Actualmente ten máis de 14.000 habitantes, aos que hai que engadir moitas vivendas de segunda residencia en varias urbanizacións, que ocupan tres cuartas partes da superficie do concello.

## Véxase tamén 
### Ligazóns externas 
*Sitio web do concello
Corbera de Llobregat

**Corbera de Llobregat** é un municipio da provincia de Barcelona, en Cataluña, pertencente á comarca do Baix Llobregat. Está situado na marxe dereita do río Llobregat, a uns 342 metros de altitude e a uns 24&nbsp;km ao norte da cidade de Barcelona.

O seu termo municipal limita cos de Gelida, Castellbisbal, Castellví de Rosanes, Sant Andreu de la Barca, Pallejà, La Palma de Cervelló e Cervelló. Ten unha poboación de 14.439 habitantes (2017) agrupados en tres entidades de poboación: l'Amunt, l'Avall e Corbera de Llobregat.

## Véxase tamén 
### Ligazóns externas 
*Sitio web do concello
Pallejà

**Pallejà** é un municipio da provincia de Barcelona, en Cataluña, pertencente á comarca do Baix Llobregat. Está situado na marxe dereita do río Llobregat, a 19&nbsp;km ao noroeste da cidade de Barcelona.

O seu termo municipal limita ao norte con Castellbisbal, ao leste con El Papiol e Molins de Rei, ao sur con Sant Vicenç dels Horts e La Palma de Cervelló, e ao oeste con Corbera de Llobregat. O lugar estivo habitado dende a época romana e actualmente ten unha poboación de 11.416 habitantes (2017) agrupados en tres entidades de poboación: Fontpineda, la Magina e Pallejà.

## Véxase tamén 
### Ligazóns externas 
*Sitio web do concello
Santa Coloma de Cervelló

**Santa Coloma de Cervelló** é un municipio da provincia de Barcelona, en Cataluña, pertencente á comarca do Baix Llobregat. Está situado na marxe dereita do río Llobregat, ao pé da montaña de Montpedrós, e esténdese ata os contrafortes orientais do macizo do Garraf.

O seu termo municipal limita cos concellos de Sant Boi de Llobregat, Torrelles de Llobregat, Sant Vicenç dels Horts, Sant Feliu de Llobregat e Sant Joan Despí. Ten unha poboación de 8.082 habitantes (2017) agrupados en dúas entidades de poboación: Santa Coloma de Cervelló e la Colònia Güell.

Na parte chaira do concello, xunto ao río Llobregat, predominan os cultivos de regadío, mentres que na zona de montaña altérnanse bosques e cultivos de secaño. Non obstante, a súa economía baséase nunha variada industria con sectores como a metalurxia, a química e tamén a construción.

## Véxase tamén 
### Ligazóns externas 
*Sitio web do concello
Sant Esteve Sesrovires

**Sant Esteve Sesrovires** é un municipio da provincia de Barcelona, en Cataluña, pertencente á comarca do Baix Llobregat. Está situado no norte da comarca, entre os concellos de Abrera ao norte, Martorell ao leste, Castellví de Rosanes ao sur e Sant Llorenç d'Hortons e Masquefa ao oeste.

O concello é atravesado polos torrentes de Can Llopart e Ca n'Estella, que se unen no torrent dels Llops. O núcleo antigo desenvolveuse arredor deses dous torrentes e da igrexa. O relevo é chairo con lixeiras ondulacións, apto para a explotación gandeira e agrícola, aínda que hoxe en día a industria foi gañando terreo.

Tiña en 2017 unha poboación de 7.670 habitantes, agrupados nas entidades de la Beguda Alta, Ca n'Amat, Can Bargalló, Can Margarit, Can Prats, Masia Bac, Pou del Merli, Sant Esteve Sesrovires e Vallserrat.

## Véxase tamén 
### Ligazóns externas 
*Sitio web do concello
Begues

**Begues** é un municipio da provincia de Barcelona, en Cataluña, pertencente á comarca do Baix Llobregat. Está situado a uns 400 metros de altitude e a 30&nbsp;km ao suroeste de Barcelona.

É o concello máis grande do Baix Llobregat e a maior parte da súa superficie pertence ao Parque Natural do Garraf. Tiña en 2017 unha poboación de 6.830 habitantes.

## Demografía 
Conta cunha poboación de 7450 habitantes (INE 2022).
 

## Notas 
## Véxase tamén 
### Ligazóns externas 
*Sitio web do concello
Castellví de Rosanes

**Castellví de Rosanes** é un municipio da provincia de Barcelona, en Cataluña, pertencente á comarca do Baix Llobregat. Atópase no sector máis setentrional do macizo de Ordal, entre os ríos Anoia e Llobregat.

Tiña en 2017 unha poboación de 1.826 habitantes agrupados en varias entidades e urbanizacións: Els Àngels, Can Sunyer del Palau, Castellví de Rosanes, Miralles, El Taió e Valldaina.

## Véxase tamén 
### Ligazóns externas 
*Sitio web do concello
Collbató

**Collbató** é un municipio da provincia de Barcelona, en Cataluña, pertencente á comarca do Baix Llobregat. Atópase aos pés da montaña de Montserrat.

Tiña en 2017 unha poboación de 4.394 habitantes agrupados en varias entidades e urbanizacións: Can Dalmases, Els Clots, Collbató, La Font del Còdol, La Fumada, Les Illes, Pla de Can Migrat, Pla del Castell e El Pujolet.

## Véxase tamén 
### Ligazóns externas 
*Sitio web do concello
Torrelles de Llobregat

**Torrelles de Llobregat** é un municipio da provincia de Barcelona, en Cataluña, pertencente á comarca do Baix Llobregat. Atópase a uns 20&nbsp;km ao oeste da cidade de Barcelona.

O centro urbano atópase no medio de vales de piñeiros e cerdeiras. Tiña en 2017 unha poboación de 5.950 habitantes agrupados no núcleo histórico e en tres grandes urbanizacións: Can Güell, Can Guey e Cesalpina.

## Véxase tamén 
### Ligazóns externas 
*Sitio web do concello
Aeroporto de Huntsville

O **aeroporto internacional de Huntsville** , tamén coñecido como **aeródromo Carl T. Jones**, é un aeroporto público situado a 14 quilómetros ao suroeste do centro de Huntsville, no condado de Madison (Alabama).

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* Web do aeroporto
ß

miniatura|Palabra *utilissimæ* escrita co *eszett* nun libro de 1541.

**ß**, denominado ***eszett*** ou ***scharfes S*** (pronunciados  e ). é unha letra do alfabeto gótico incorporada ao alfabeto alemán, de base latina.

Representa o fonema [s] en alemán estándar, especificamente cando segue a vogais longas e ditongos (*edelweiß*). Despois de vogais curtas escríbese *ss* (*delicatessen*). O vocábulo *eszett* representa a pronuncia alemá das dúas letras S e Z.

## Historia 
miniatura|Distintos glifos do *ß*
O ß orixinouse na ligadura de dous eses consecutivos, un de grafía alta (**ſ**) e outro normal (**s**), ou dun s longo e un z en forma gótica (ʒ). Como non aparece nunca no comezo de palabra, o ß só existía en versión minúscula; en textos escritos exclusivamente en maiúscula adoitaba substituírse por dous eses, o mesmo que en todos aqueles caso en que o carácter non estiver dispoñible nunha tipografía. En abril de 2008 introduciuse unha variante maiúscula no Unicode versión 5.1, con grafema **ẞ**. O 29 de xuño de 2017, o Rat für deutsche Rechtschreibung (Consello para a ortografía do alemán, RDR) introduciu oficialmente a versión maiúscula da letra no alfabeto alemán.

Antes da reforma da ortografía alemá de 1996, o **ß** tamén se empregaba a final de palabra, aínda que fose precedido por unha vogal curta.

### Suíza e Liechtenstein 
No alemán de Suíza, *ss* adoita substituír todos os *ß*, que foi abolido gradualmente dende a década de 1930, cando a maioría dos cantóns decidiu non ensinalo na escola e o servizo postal deixou de empregalo nos nomes de lugar. O Neue Zürcher Zeitung foi o último xornal suízo en abandonar o *ß*, en 1974. As editoriais só usan *ß* en libros destinados o mercado en lingua alemá xeral.

Esta situación foi sancionada oficialmente polas regras de ortografías reformadas do alemán, que afirman en §25&nbsp;E2: *In der Schweiz kann man immer „ss“ schreiben* ("En Suíza, pódese escribir sempre 'ss'"). Liechtenstein segue a mesma práctica.

## Notas 
## Véxase tamén 
### Outros artigos 
* Beta
### Ligazóns externas 
* James Mosley: Eszett or ß - 31 de xaneiro de 2008 on typefoundry.blogspot.com
* Mark Jamra: The Eszett
STS-127

**STS-127** foi unha misión do transbordador espacial Endeavour lanzada o 15 de xullo de 2009 desde a rampla 39A do Centro de Lanzamento de Cabo Cañaveral.

O Endeavour levou ata a estación o terceiro e último compoñente do módulo laboratorio xaponés Kibo, que quedou instalado tras cinco paseos espaciais. A tripulación retirou tamén varias baterías obsoletas e levou varias pezas de reposto.

O transbordador volveu a terra en Cabo Cañaveral o 31 de xullo de 2009.

## Notas 
## Véxase tamén 
### Outros artigos
*Transbordador espacial
*Transbordador espacial Endeavour
STS-129

**STS-129** foi unha misión do transbordador espacial Atlantis lanzada o 16 de novembro de 2009 desde a rampla 39A do Centro de Lanzamento de Cabo Cañaveral.

O Atlantis levou 12,36 toneladas de subministracións e equipamento, incluíndo pezas de reposto. Durante a misión fixéronse tres paseos espaciais. O transbordador volveu a terra en Cabo Cañaveral o 27 de novembro de 2009.

## Notas 
## Véxase tamén 
### Outros artigos
*Transbordador espacial
*Transbordador espacial Atlantis
STS-131

**STS-131** foi unha misión do transbordador espacial Discovery lanzada o 5 de abril de 2010 desde a rampla 39A do Centro de Lanzamento de Cabo Cañaveral.

O Discovery levou 7700&nbsp;kg de subministracións, material e equipamento no módulo loxístico multipropósito (MPLM) Leonardo. A tripulación fixo tres paseos espaciais durante os que substituíron un tanque de amoníaco para refrixeración, recolleron un experimento xaponés no exterior da estación e apagaron un xiroscopio.

O transbordador volveu a terra en Cabo Cañaveral o 20 de abril de 2010.

## Notas 
## Véxase tamén 
### Outros artigos
*Transbordador espacial
*Transbordador espacial Discovery
STS-132

**STS-132** foi unha misión do transbordador espacial Atlantis, lanzada o 14 de maio de 2010 desde a rampla 39A do Centro de Lanzamento de Cabo Cañaveral.

O Atlantis levou o minimódulo de investigación ruso Rassvet, así como subministracións e equipamento diverso. Durante a misión leváronse a cabo tres paseos espaciais nos que se substituíu unha antena de alta velocidade e seis baterías e se engadiu unha plataforma de ferramentas ao brazo robótico Dextre.

O Atlantis volveu a terra en Cabo Cañaveral o 26 de maio de 2010.

## Notas 
## Véxase tamén 
### Outros artigos
*Transbordador espacial
*Transbordador espacial Atlantis
STS-128

**STS-128** foi unha misión do transbordador espacial Discovery lanzada o 29 de agosto de 2009 desde a rampla 39A do Centro de Lanzamento de Cabo Cañaveral.

O Discovery levou ata a estación o Módulo Loxístico Multipropósito (MPLM) Leonardo cargado con case 7 toneladas de subministracións e equipamento científico. A tripulación tamén fixo tres paseos espaciais para substituír un tanque de amoníaco para refrixeración, recoller experimentos expostos no exterior do módulo laboratorio Columbus e preparar a estación para a visita do seguinte transbordador.

O transbordador volveu a terra en Cabo Cañaveral o 12 de setembro de 2009.

## Notas 
## Véxase tamén 
### Outros artigos
*Transbordador espacial
*Transbordador espacial Discovery
STS-122

**STS-122** foi unha misión do transbordador espacial Atlantis lanzada o 7 de febreiro de 2008 desde a rampla 39A do Centro de Lanzamento de Cabo Cañaveral.

O Atlantis acoplouse ao porto PMA-2 da estación ás 17:17 GMT do 9 de febreiro, levando a bordo o módulo laboratorio Columbus e a plataforma MPESS-ND. O Columbus quedou acoplado ao nodo Harmony, para o cal se precisaron tres paseos espaciais.

O transbordador volveu a terra en Cabo Cañaveral o 20 de febreiro de 2008.

## Notas 
## Véxase tamén 
### Outros artigos
*Transbordador espacial
*Transbordador espacial Atlantis
Owen Jones

O nome de **Owen Jones** pode referirse a:

***Owen Jones**, anticuario galés (1741–1814);
***Owen Jones**, arquitecto británico (1809–1874);
***Owen Jones**, congresista estadounidense (1819–1878);
***Owen Jones**, futbolista británico (1871–1955);
***Owen Jones**, parlamentario canadense (1890–1964);
***Owen Jones**, xornalista político e ensaísta británico (1984-);
***Owen Glynne Jones**, montañista británico (1867–1899);
***Owen Thomas Jones**, xeólogo británico (1878–1967);
***Owen Wynne Jones**, relixioso británico (1828–1870).
STS-134

**STS-134** foi a última misión do transbordador espacial Endeavour, lanzada o 16 de maio de 2011 desde a rampla 39A do Centro de Lanzamento de Cabo Cañaveral.

O Endeavour, na súa viaxe final, levou o Espectrómetro Magnético Alfa (Alpha Magnetic Spectrometer, AMS) á estación para o estudo da antimateria, así como subministracións e equipamento diverso, incluíndo antenas para comunicación en banda S, un tanque de gas de alta presión e partes de reposto para Dextre. Durante a misión se levaron a cabo catro paseos espaciais.

O Endeavour volveu por última vez a terra en Cabo Cañaveral o 1 de xuño de 2011 ás 6:35 UTC.

## Notas 
## Véxase tamén 
### Outros artigos
*Transbordador espacial
*Transbordador espacial Endeavour
STS-135

**STS-135** foi a última misión do transbordador espacial Atlantis e ó mesmo tempo a última misión de tódolos transbordadores. Foi lanzada o 8 de xullo de 2011 desde a rampla 39A do Centro de Lanzamento de Cabo Cañaveral.

O Atlantis, no seu voo final, acoplouse o 10 de xullo de 2011 ás 15:07 UTC ao módulo Harmony levando o módulo loxístico multipropósito (MPLM) Raffaello cargado con case 4 toneladas de subministracións e equipamento, e o contedor lixeiro multipropósito (Lightweight Multi-Purpose Carrier, LMC).

O Atlantis volveu por última vez a terra en Cabo Cañaveral o 21 de xullo de 2011 ás 9:55 UTC.

## Notas 
## Véxase tamén 
### Outros artigos
*Transbordador espacial
*Transbordador espacial Atlantis
Parfois

**Parfois** é unha marca portuguesa de roupa e complementos fundada en 1994. A marca ten máis de 700 tendas en máis de 50 países. En España ten máis de 300 tendas.

## Galería de imaxes 

Ficheiro:Parfois Store - Portal del Angel, Barcelona, Spain.jpg|Tenda Parfois na rúa Portal de l'Àngel, Barcelona, ​​​​España
Ficheiro:Parfois Gran Via de Bilbao Store.jpg|Tenda Parfois na Gran Vía de Bilbao, España
Ficheiro:Parfois Store - Nea Smyrni, Athens, Greece.png|Tenda Parfois en Atenas, Grecia

## Notas
STS-2

**STS-2** foi a segunda misión de probas do transbordador espacial Columbia e a primeira na que un vehículo espacial foi reutilizado. Foi lanzada o 12 de novembro de 1981 desde a rampla 39A do Centro de Lanzamento de Cabo Cañaveral.

O Columbia regresou a terra na Base Edwards da Forza Aérea o 14 de novembro de 1981, uns tres días antes do previsto debido ao fallo dunha das células de combustible que proporcionaban enerxía á nave.

## Notas 
## Véxase tamén 
### Outros artigos
*Transbordador espacial
*Transbordador espacial Columbia
*STS-1
Neues Museum

O **Neues Museum** (en galego *Novo Museo*) está situado detrás do Altes Museum (*Museo Antigo*), na Illa dos Museos de Berlín. Foi construído entre 1843 e 1855, segundo os plans de Friedrich August Stüler, discípulo de Karl Friedrich Schinkel. O museo resultou seriamente danado durante a segunda guerra mundial (nalgunhas áreas, só se conservaron os muros exteriores), foi reconstruído anos despois e reaberto en outubro de 2009.

Foi o segundo museo que se construíu na Illa dos Museos, sendo destinado como unha extensión para albergar as coleccións que non se puideron expoñer no Museo Altes. Entre estas estaban modelos de xeso, obxectos procedentes do antigo Exipto, coleccións históricas e prehistóricas (*Museum der vaterländischen Altertümer*), unha colección etnográfica e varios gravados (*Kupferstichkabinett*).

O museo é un fiel expoñente da arquitectura neoclásica do século XIX. Cos seus novos métodos de construción industrializados e sendo un dos primeiros edificios en utilizar o aceiro na súa estrutura, sendo un fito importante na historia da tecnoloxía.

## Galería 

Ficheiro:Neues Museum Suedkuppelsaal 1984 neu.jpg|Unha das cúpulas destruídas despois da Segunda Guerra Mundial, fotografía do ano 1984
Ficheiro:Berlin 2008 April 16 Neues Museum-im Bau.JPG|Reconstrución do museo no 2008
Ficheiro:Neues Museum Berlin 2009.jpg|O Neues Museum despois de ser restaurado no 2009
Ficheiro:Grand escalier du Hall du Neues Museum (Berlin) (6098967815).jpg|Escaleira na entrada
Ficheiro:Berlin Neues Museum vaterlaendischer Saal Nornen.JPG|O fresco *Die drei Nornen de Gustav Heidenreich*, no interior do museo

## Notas 
## Véxase tamén 
* Páxina web do Neues Museum
STS-133

**STS-133** foi a última misión do transbordador espacial Discovery, lanzada o 24 de febreiro de 2011 desde a rampla 39A do Centro de Lanzamento de Cabo Cañaveral.

O Discovery, no seu último voo, levou varias toneladas de subministracións e equipamento diverso no MPLM Leonardo, así como os módulos PMM e ELC4 para almacenar partes de reposto e servir como almacenamento. Tamén levou o Robonaut 2, un asistente robótico experimental para o interior da estación. Durante a misión se levaron a cabo dous paseos espaciais.

O Discovery volveu por última vez a terra en Cabo Cañaveral o 9 de marzo de 2011 ás 16:57 GMT.

## Notas 
## Véxase tamén 
### Outros artigos
*Transbordador espacial
*Transbordador espacial Discovery
STS-26

**STS-26** foi a primeira misión dun transbordador espacial despois do accidente do transbordador espacial Challenger. Foi levada a cabo polo Discovery e lanzada o 29 de setembro de 1988 desde a rampla 39B do Centro de Lanzamento de Cabo Cañaveral.

O TDRS-3, cunha etapa IUS (*Inertial Upper Stage*) acoplada, viaxou na bodega do transbordador e foi o segundo satélite TDRS en ser posto en órbita. Como obxectivo secundario a tripulación fixo varios experimentos coa carga científica de a bordo, incluíndo *Physical Vapor Transport of Organic Solids* (PVTOS), *Protein Crystal Growth* (PCG); Infrared Communications Flight Experiment (IRCFE); Aggregation of Red Blood Cells (ARC), *Isoelectric Focusing Experiment* (IFE), *Mesoscale Lightning Experiment* (MLE), *Phase Partitioning Experiment* (PPE), *Earth-Limb Radiance Experiment* (ELRAD), *Automated Directional Solidification Furnace* (ADSF) e dúas cargas científicas desenvolvidas por estudantes. Tamén voou no transbordador o experimento *Orbiter Experiments Autonomous Supporting Instrumentation System-I* (OASIS-I) para rexistrar parámetros da contorna ambiental durante varias fases do voo.

O Discovery regresou a terra na Base Edwards da Forza Aérea o 3 de outubro de 1988.

## Notas 
## Véxase tamén 
### Outros artigos
*Transbordador espacial
*Transbordador espacial Discovery
*Accidente do transbordador espacial Challenger
STS-27

**STS-27** foi unha misión do Transbordador espacial Atlantis e lanzada o 2 de decembro de 1988 desde a rampla 39B do Centro de Lanzamento de Cabo Cañaveral.

Durante a engalaxe o cono superior do acelerador de propelente sólido dereito soltouse e golpeou o transbordador debido, como se determinou máis tarde, a cambios no proceso de fabricación do material ablativo que protexía aos foguetes aceleradores durante o lanzamento. Unha vez en órbita a tripulación examinou a zona mediante o brazo robótico, descubrindo que gran cantidade de lousas do escudo térmico estaban danadas. O control de terra non lle deu máis importancia, contra a preocupación dos astronautas, que non parecían ter claro se se lles estaba ocultando información.

O Atlantis regresou a terra sen incidentes na Base Edwards da Forza Aérea o 6 de decembro de 1988. Un exame do transbordador revelou que unhas 700 lousas sufriran danos e que faltaba unha, afortunadamente nunha zona menos exposta ao intenso calor da reentrada atmosférica. Se a lousa se tivera perdido nunha zona máis vulnerable podería terse producido un accidente similar ao que caousou a perda do Columbia durante a misión STS-107 pero 15 anos antes.

## Notas 
## Véxase tamén 
### Outros artigos
*Transbordador espacial
*Transbordador espacial Atlantis
Premio Rañolas

O **premio Rañolas de literatura infantil e xuvenil** foi un galardón que distinguía obras galegas para o público mozo.

## Historia
Estaba organizado como parte da Feria Internacional do Libro Infantil e Xuvenil de Chantada, celebrada entre 1994 e 1997. Nas dúas primeiras edicións premiáronse obras de literatura infantil e xuvenil editadas no ano anterior, e na terceira e cuarta edición concedeuse tamén galardón ás mellores ilustracións.

## Obras gañadoras 
## Notas
STS-29

**STS-29** foi unha misión do transbordador espacial Discovery lanzada o 13 de marzo de 1989 desde a rampla 39B do Centro de Lanzamento de Cabo Cañaveral.

Como misión secundaria a tripulación levou a cabo varios experimentos biomédicos e tecnolóxicos, entre eles OASIS-1, SHARE, experimentos de crecemento de cristais de proteína (PCG), de divión celular en plantas (CHROMEX), dous experimentos desenvolvidos por estudantes e un experimento da Forza Aérea para calibración de obxectivos no espazo.

O transbordador regresou a terra na Base Edwards da Forza Aérea o 18 de marzo de 1989.

## Notas 
## Véxase tamén 
### Outros artigos
*Transbordador espacial
*Transbordador espacial Discovery
STS-28

**STS-28** foi unha misión do transbordador espacial Columbia lanzada o 8 de agosto de 1989 desde a rampla 39B do Centro de Lanzamento de Cabo Cañaveral.

Este foi o primeiro voo do Columbia despois de ser sometido a unha revisión e mellora dos seus sistemas. Foi a cuarta misión adicada a cargas clasificadas do Departamento de Defensa. Como misión secundaria a tripulación levou a cabo investigacións biomédicas. O transbordador regresou a terra sen incidentes na Base Edwards da Forza Aérea o 13 de agosto de 1989.

## Notas 
## Véxase tamén 
### Outros artigos
*Transbordador espacial
*Transbordador espacial Columbia
Sidegasa

**Sidegasa** (Siderurgia de Galicia, S.A.) foi unha empresa siderúrxica galega con sede en Teixeiro (Curtis).

Adicada á recuperación de chatarra principalmente de importación por mar, vía porto da Coruña. Mediante forno eléctrico para a produción de aceiro en bruto e produtos laminados. 
A empresa foi fundada en 1979 como un proxecto de industrialización para o rural galego. Pechou en agosto de 1988.

## Historia
A fundición foi construída por Emesa nunha superficie de 400 mil metros cadrados nunha parcela de 2,5 millóns de metros cadrados. Os terreos que agora ocupa o Polígono industrial Curtis-Teixeiro. En 1978 foi construída unha liña eléctrica dende a subestación das Travesas no Mesón do Vento ata Teixeiro para Sidegasa A subestación eléctrica do polígono de Curtis-Teixerio chámase dende entón Sidegasa.

En 1981 Sidegasa suspendeu pagamentos, e entrada na CE supuxo a reconversión da empresa que non podía recibir subvencións. Despois de sete meses de folga e protestas o 17 de agosto de 1987 os traballadores entran no aeroporto de Alvedro impedindo que engalase o avión de Alfonso Guerra (entón vicepresidente do goberno). En agosto de 1988 as instalacións foron vendidas á siderúrxica catalá Celsa que a despezaría para vender a maquinaria. Durante dous anos saíu polo porto da Coruña a maquinaria. O tren de laminación foi para Torras en Cataluña. A maquinaria de fundición foi mercada por Lion Group e mandouse para Johor Bahru, Malaisia.

## Notas
Internalina

As **internalinas** son proteínas da superficie celular que se encontran na bacteria *Listeria monocytogenes*. As principais formas que se coñecen son: InlA, InlB, InlH e InlK. A bacteria utilízaas para invadir células de mamífero por medio das proteínas transmembrana cadherinas (no caso de InlA) e os receptores Met (no caso de InlB). O papel exacto destas proteínas e a súa capacidade invasiva in vivo non se comprende totalmente. En células en cultivo, InlA é necesaria para facilitar a entrada de *Listeria* nas células epiteliais humanas, mentres que a InlB é necesaria para a internalización de *Listeria* en varios outros tipos de células, como os hepatocitos, fibroblastos e células epitelioides. As internalinas son principalmente factores de virulencia expostos na superficie bacteriana, cuxo papel vai desde o recoñecemento de receptores celulares para axudar á entrada do patóxeno e escapar da autofaxia.
*Listeria monocytogenes* supón unha ameaza para as mulleres preñadas debido á súa capacidade de cruzar a barreira placentaria sanguínea por medio da unión á vez de InIA e InIB ás células do hóspede. As investigacións mostraron que só a unión combinada destes dous factores de virulencia permite que a bacteria cruce esta barreira. Isto non é así nos ratos e coellos de Indias, cuxas células só teñen afinidade por InIB en ratos e por InIA nos coellos de Indias.

## Notas 
## Véxase tamén 
### Outros artigos 
* Cadherina
* Pascale Cossart
STS-30

**STS-30** foi unha misión do transbordador espacial Atlantis lanzada o 4 de maio de 1989 desde a rampla 39B do Centro de Lanzamento de Cabo Cañaveral.

Unha vez en órbita un dos cinco ordenadores de propósito xeral do Atlantis fallou, tendo que ser substituído por un de reposto, sendo a primeira vez que se fixo tal operación en órbita. Entre os experimentos secundarios de a bordo atopábanse o MLE (*Mesoscale Lightning Experiment*), investigación con fluídos en microgravedade con FEA (*Fluids Experiment Apparatus*) o AMOS (*Air Force Maui Optical Site*).

O transbordador regresou a terra na Base Edwards da Forza Aérea o 8 de maio de 1989.

## Notas 
## Véxase tamén 
### Outros artigos
*Transbordador espacial
*Transbordador espacial Atlantis
STS-32

**STS-32** foi unha misión do transbordador espacial Columbia lanzada o 9 de xaneiro de 1990 desde a rampla 39A do Centro de Lanzamento de Cabo Cañaveral.

Como misión secundaria, a bordo do transbordador ían diversos experimentos, como o FEA-3, o AFE, CNCR-01, AMOS-4, MLE e IOCM.

O transbordador regresou a terra no Centro Espacial Kennedy o 20 de xaneiro de 1990.

## Notas 
## Véxase tamén 
### Outros artigos
*Transbordador espacial
*Transbordador espacial Columbia
2naFronteira

**2naFronteira** (**Dous na Fronteira**) é un dúo musical italo-galego formado en 2008 en Italia, integrado por  Carmen Penim e  Maurizio Polsinelli.

## Traxectoria
Formado en 2008 en Italia e establecido en Galicia dende 2013. Integrado por  Carmen Penim (voz) e  Maurizio Polsinelli (piano e harmonio).

Interpretan temas orixinais para voz e harmonio. Música de autor, jazz e sefardí, entre outras, con influencias do jazz, tradicional galega, lied europeo, rock progresivo italiano. En 2016 foron nomeados xuíces honorarios do Couto Mixto.

## Discografía
* *Humo en los ojos*. Italia 2011
* *Alma*  (CD), 2013
* *Zapatiños para Díaz Castro* (CD), 2014 
* *Sons de Nós* (CD), 2015 
* *Herdeiras* (libro-CD), 2017

## Notas
## Véxase tamén
### Ligazóns externas
* Mega. Música en Galicia CCG.
* Músicos ao vivo , 6/3/2016
STS-35

**STS-35** foi unha misión do transbordador espacial Columbia lanzada o 2 de decembro de 1990 desde a rampla 39B do Centro de Lanzamento de Cabo Cañaveral.

O observatorio Astro 1 estaba formado por catro telescopios: o Telescopio Ultravioleta Hopkins (HUT), o experimento fotopolarímetro ultravioleta Wisconsin (WUPPE), o telescopio de imaxe ultravioleta (UIT) e o telescopio de banda ancha en raios X (BBXRT). Entro os experimentos secundarios estaban o experimento de radioafeccionado 2 (SAREX-2) e o experimento AMOS.

O transbordador regresou a terra na Base Edwards da Forza Aérea o 11 de decembro de 1990.

## Notas 
## Véxase tamén 
### Outros artigos
*Transbordador espacial
*Transbordador espacial Columbia
Josefina Cerviño Lago

**Josefina Cerviño Lago**, nada en Corcubión, é unha historiadora da arte e profesora galega.

## Traxectoria 
Doutorouse en 1976 cunha tese sobre o pintor Juan Luis. É comisaria de exposicións e crítica de arte, amais de profesora da Universidade da Coruña.

## Obras
**El pintor Juan Luis* (con Javier Travieso Mougán, 1994. Prólogo de Xosé Filgueira Valverde)
*"Las manifestaciones artísticas de Corcubión", en *Aulas no Camiño. O Camiño Inglés e as rutas atlánticas de peregrinación a Compostela*. Universidade da Coruña, 1997. 
*"Dos monasterios pontevedreses: Poio y Armenteira", en José Leira López-Vizoso (coord.): *Aulas no Camiño III. O Camiño portugués*. Universidade da Coruña, 1999.

## Véxase tamén 
### Bibliografía 
*
Aeroporto de Iloílo

O **aeroporto internacional de Iloílo** , tamén coñecido como **aeroporto de Cabatuan**, polo municipio onde está situado, ou tamén **aeroporto de Santa Barbara** polo municipio próximo do mesmo nome, é o aeroporto que serve á provincia filipina de Iloílo, incluída a Cidade de Ioílo, o centro de goberno da rexión de Visayas Occidental. Iniciou os seus servizs comerciais o 14 de xuño de 2007 tras unha década de planificación e construción, substituíndo ao aeroporto de Mandurriao, no centro da cidade, que estivo operativo durante máis de 70 anos. O novo aeroporto herdou os códigos IATA e OACI do vello, ademais da súa posición como cuarto aeroporto máis concorrido de Filipinas. É o primeiro aeroporto tanto da rexión de Visayas Occidental como da illa de Panay construído segundo os estándares internacionais e está considerado a principal porta de entrada á zona.

## Aeroliñas e destinos
## Notas
Kriminalgeschichte des Christentums

***Kriminalgeschichte des Christentums*** ("Historia criminal do cristianismo") é unha obra literaria de crítica histórica relixiosa de Karlheinz Deschner. Publicado en 10 tomos entre 1986 e 2013, a obra narra de xeito histórico e crítico a evolución da igrexa católica e os seus crimes.

* Tomo I: *Die Frühzeit* («A Antigüidede»)
* Tomo II: *Die Spätantike* («A Antigüidade tardía»)
* Tomo III: *Die Alte Kirche* («A igrexa antiga»)
* Tomo IV: *Frühmittelalter* («Os inicios da Idade Media»)
* Tomo V: *9. und 10. Jahrhundert* («Séculos IX e X»)
* Tomo VI: *Das 11. und 12. Jahrhundert* («Os séculos XI e XII»)
* Tomo VII: *Das 13. und 14. Jahrhundert* («Os séculos XIII e XIV»)
* Tomo VIII: *Das 15. und 16. Jahrhundert* («Os séculos XV e XVI»)
* Tomo IX: *Mitte des 16. bis Anfang des 18. Jahrhunderts* («Mediados do século XVI a principios do século XVIII»)
* Tomo X: *18. Jahrhundert und Ausblick auf die Folgezeit* (Século XVIII e perspectivas)
STS-31

**STS-31** foi unha misión do transbordador espacial Discovery lanzada o 24 de abril de 1990 desde a rampla 39B do Centro de Lanzamento de Cabo Cañaveral.

Para poñer o Hubble nunha órbita estable e de longa duración o Discovery chegou ata os 600 km de altura, a órbita máis alta alcanzada nunca por un transbordador. A órbita elevada foi aproveitada polos astronautas para obter imaxes completas de características de grande escala da Terra que non poden obterse desde órbitas máis baixas. A altura da órbita tamén implicou que o acendido dos motores para a deorbitación do transbordador foi a máis longa de tódalas misións STS, con 4 minutos e 58 segundos. O transbordador regresou a terra na Base Edwards da Forza Aérea o 29 de abril de 1990.

## Notas 
## Véxase tamén 
### Outros artigos
*Transbordador espacial
*Transbordador espacial Discovery
Pedro Osores de Ulloa

**Pedro Osores de Ulloa** ás veces escrito como **Osorez**, nado en San Juan de Sa (Galicia) cara a 1540  e finado en Concepción (Chile) o18 de setembro de 1624, foi un militar e administrador galego que, sendo xa octoxenario, desempeñou o cargo de gobernador e presidente da Real Audiencia de Chile entre novembro de 1621 e setembro de 1624. En canto á guerra de Arauco, opúxose á estratexia denominada guerra defensiva, preconizada polas xesuítas e sobre todo o pai Luis de Valdivia. O seu goberno marcou o fin definitivo de dita política.

## Traxectoria 
miniatura|page=632|*Diccionario biográfico colonial de Chile*.
Osores levara a vida azarosa dun militar do seu século. Pelexou na batalla de Lepanto en 1571, atopándose a bordo da galera *San Francisco* de España, a primeira en romper os lumes. Tras outras accións desa guerra, permaneceu 18 meses prisioneiro en Alxer. 

En 1586, enfermou gravemente en Cádiz, para despois pasar a América co cargo de corrixidor da rica cidade arxentinífera de Potosí (1587), onde foi acusado de ostentar un carácter arbitrario, mentres que doutra banda atribúeselle o dirixir a salvación de 400 indíxenas atrapados nunha mina. 

Por mor das incursións de Cordes e Noort, levantou bandeira de enganche e participou nas infrutuosas manobras en persecución dos holandeses, polo que foi promovido a mestre de campo. A estas alturas Osores era rico e propietario de facendas, viñas e enxeños mineiros en Potosí.

Foi promovido a gobernador de Huancavelica (1620), provincia de especial importancia entón polas súas minas de mercurio, requirido na extracción do ouro.

A pesar da súa riqueza persoal e a ser membro destacado da sociedade do vicerreinado e integrante da orde de Calatrava, téñense antecedentes de que, en xeral, non foi visto con bos ollos polos diversos vicerreis, que lle atribuían dificultades de carácter.

## Notas
## Véxase tamén 
### Outros artigos 
* Batalla de Lepanto
* Guerra de Arauco
* Orde de Calatrava

.
Touro salvaxe

***Touro salvaxe*** (en ), é un filme estadounidense de 1980 dirixido por Martin Scorsese e baseado no libro *Raging Bull: My Story* do boxeador Jake La Motta. Robert De Niro interpreta o boxeador de peso mediano cunha rabia sadomasoquista, celos sexuais e apetito brutal que exceden os límites do cuadrilátero e destrúen a súa relación coa súa esposa e a súa familia. Joe Pesci interpreta a Joey, irmán e director de LaMotta que o axuda a loitar contra si mesmo, e Cathy Moriarty interpreta a súa esposa. O filme foi candidato a oito premios Oscar e conseguiu dous, mellor montaxe e mellor actor.

*Touro salvaxe* está considerado un dos mellores filmes da historia do cinema estadounidense e foi elixido en varias listaxes dos mellores filmes polo American Film Institute.

En 1990 o filme foi considerado "cultural, histórica e esteticamente significativo" pola Biblioteca do Congreso dos Estados Unidos de América e seleccionado para a súa preservación no National Film Registry.

Foi emitido na TVG o 12 de xaneiro de 1991.

## Argumento 
Jake LaMotta é un mozo boxeador italoestadounidense que adestra arduamente para chegar a ser o número un nos pesos medios. Coa axuda do seu irmán, Joey, verá ese soño feito realidade moito despois. Con todo, a fama e o éxito só conseguen empeorar as cousas. O seu matrimonio vai cada vez peor debido á súa vida clandestina con outras mulleres, aos celos sexuais e as infidelidades da súa esposa por vinganza, e por outra banda a mafia presiónao para que os seus combates estean amañados.

## Elenco 
* Robert De Niro - Jake LaMotta
* Cathy Moriarty - Vickie Thailer LaMotta
* Joe Pesci - Joey LaMotta
* Nicholas Colasanto - Tommy Como
* Theresa Saldana - Lenora LaMotta (esposa de Joey)
* Frank Vincent - Salvy "Batts"
* Mario Gallo - Mario
* Frank Adonis - Patsy
* Charles Scorsese - Charlie
* Michael Badalucco - Vendedor de sodas
* John Turturro - Individuo do Webster Hall (sen acreditar)

## Notas 
## Véxase tamén 
### Bibliografía 
* 
* 
* 
*
Francisco de Acuña

**Francisco Antonio del Carmen de Acuña Coello y Torrado**, nado na Pobra do Caramiñal o 21 de maio de 1752, e finado en San Fernando del Valle de Catamarca en 1815, foi un comerciante, militar e terratenente galego.

Foi o último gobernante español da cidade arxentina de San Fernando del Valle de Catamarca previo á Revolución de Maio, e o primeiro en rexer de facto a cidade baixo o réxime revolucionario, aínda cando fora designado pola Coroa. Xenearca da familia Acuña de Catamarca cuxos descendentes ocuparon relevantes posicións na provincia e ante a nación durante os séculos XIX e XX.

## Traxectoria 
En 1766 solicitou co nome de Francisco de Acuña y Ocampo ser bolseiro do Colexio de San Xerome, dependente da Universidade de Santiago de Compostela. Para facelo houbo demostrar coñecementos de gramática, ser fillo lexítimo, “cristián vello e descendente de tal".

Tres anos máis tarde marchou a Buenos Aires, cidade na que “aprendeu o comercio” e permaneceu até 1772. Radicado en Catamarca por disposición real, desempeñouse como Defensor Fiscal e Comisionado de Temporalidades, Notario do Santo Oficio, Alcalde de 1.er. Voto, Tenente Gobernador, Sub-delegado da Real Facenda, Sarxento Maior da Praza, Comandante de Armas e Deputado ante o Consulado de Buenos Aires.
Lope de Ulloa y Lemos

**Lope de Ulloa y Lemos**, nado en Galicia cara a 1572 e finado en Concepción (Chile o 8 de decembro de 1620, foi un militar galego. Desempeñou o cargo de capitán xeneral e gobernador de Chile e foi presidente da súa Real Audiencia, designado polo vicerrei do Perú Francisco de Borja y Aragón, Príncipe de Esquilache. O seu goberno naquel destino colonial estendeuse por dous anos, entre xaneiro de 1618 e decembro de 1620, data do seu falecemento. Creuse que morreu envelenado.

## Traxectoria 
Na súa mocidade, enrolado no exército, serviu en Filipinas e en Nova España (México). En 1604, tendo uns 32 anos, pasou ó Perú como parte do séquito de vicerrei Gaspar de Zúñiga y Azevedo, conde de Monterrey. En Lima casou cunha rica herdeira e comezou a alcanzar postos máis elevados: capitán da Compañía de Gentiles Hombres da garda do vicerrei, xeneral da cabalaría, membro da xunta de guerra e prefecto dunha congregación de segrares da Compañía de Xesús.

Este último posto era politicamente relevante, pois aseguraba a súa total adhesión ó xesuíta Luis de Valdivia, que, con grande oposición dos españois de Chile, convencera a coroa de poñer en funcionamento a política coñecida como Guerra Defensiva na fronteira coa nación mapuche.

## Véxase tamén 
### Bibliografía 
* , Diego (1858). *Historia de Chile*. Tomo IV.

.